פיית' רינגולד

פיית' רינגולד (באנגלית: Faith Ringgold; ) הייתה ציירת, פסלת, אמנית תקשורת מעורבת, סופרת, מורה ומרצה אמריקאית.<ref name=":0"></ref> מפורסמת בשל יצירת ציורים על שמיכות המבטאים סיפורים שמשקפים את דעותיה הפוליטיות.<ref name=":1"></ref> בשנת 1963 ציירה את The American People series, סדרת ציורים שמציגה את התנועה לזכויות האזרח מנקודת מבט נשית.<ref name=":2"></ref>

== ביוגרפיה ==
פיית׳ רינגולד נולדה ב-8 באוקטובר 1930 בשכונת הארלם שבעיר ניו יורק.<ref name=":1" /> היא הילדה הצעירה לאנדרו לואיס ג'ונס ווילי פוזי ג'ונס. בילדותה חלתה באסתמה, מה שאפשר לה לבלות זמן עם אמא שלה, מעצבת אופנה שלימדה אותה לתפור ולעבוד באופן יצירתי עם בדים.<ref name=":1" />

רינגולד פיתחה התעניינות רבה בתחום האמנות ולאחר סיום לימודי התיכון שלה, היא החלה בלימודי האומנות בסיטי קולג' בניו יורק, שם קיבלה תואר באמנות וחינוך ובשנת 1959 סיימה תואר שני באמנות. במהלך שנות ה-60 עסקה רינגולד בעשייה אומנותית ענפה כאשר יצירותיה עלו בתודעה הפוליטית דרך הצגת האמנות אפרו-אמריקאית.<ref name=":3"></ref> אחד מהציורים הידועים ביותר בסדרת The American people series שציירה רינגולד הוא American People #20:Die (1967); ייצוג נועז של גזענות גורפת השוררת באותה התקופה.<ref name=":2" /> בשנת 1985 מונתה רינגולד לפרופסור מן המניין בפקולטה לאמנות חזותית באוניברסיטת קליפורניה בסן דייגו עד לפרישתה בשנת 2002.

בשנת 2022 נכללה ברשימת טיים 100.<ref></ref>

== עבודת אמנות ==
=== ציור ===
בשנת 1967, רינגולד ציירה ציור- הקיר הראשון שלה "הדגל מדמם, בול דואר אמריקאי לזכר ההתחלה של הכוח השחור " The Flag Is Bleeding, U.S. Postage Stamp) Commemorating the Advent of Black power).<ref></ref> אף שאומנות הציור הוא תחום היצירה העיקרי שלה, בתחילת שנות ה-70, רינגולד החלה לייצר טנקיות (בהשראת צורת אמנות טיבטית של ציורים מעוצבים בבדים עשירים), פסלים רכים ומסכות. מאוחר יותר היא השתמשה בסוגה זו בהופעות המסוות של שנות השבעים והשמונים.<ref name=":0" />

בשנת 1973, רינגולד התפטרה מתפקידה כמורה במערכת החינוך הציבורית בעיר ניו יורק והחליטה להתמקד בייצור אמנות במשרה מלאה.<ref name=":3" /> בשנת 1975, רינגולד יצרה את מסכות הדיוקן הראשונות של סדרת הארלם, סדרה שכוללת את אדם קלייטון פאוול ומרטין לותר קינג ג'ניור.<ref name=":3" />

=== שמיכות ===
בשנת 1980 ייצרה רינגולד את השמיכה הראשונה שלה, "Echoes of Harlem", כמחווה לאמה, גברת וילי פוזי (שנפטרה שנה לאחר מכן), אשר הייתה לה השפעה ניכרת על חייה האומנותיים והפכה לאחת היצירות הטובות ביותר. השמיכות הן השלמה לעבודת יצירת הטנקיות הטיבטית של רינגולד משנות השבעים. השמיכות המצוירות לא היו רק ממוסגרות בבד אלא גם בטלאים והיוו עבורה דרך ייחודית לצייר באמצע השמיכה.

רינגולד המשיכה לייצר שמיכות רבות שבתוכן השתדלה להוסיף כיתוב בנוסף לעשייה האומנותית. הוספת טקסט או כיתוב על השמיכות שלה שידרג את עבודתה למיוחדת וייצר סגנון משלה, כדרך להביע את דבריה ודעותיה.<ref name=":1" /> יצירותיה כאמור היוו דרך לביטוי השקפת עולמה מקום שכל ניסיונותיה לפרסם את האוטוביוגרפיה שלה לא צלחו.
יצירות השמיכות של רינגולד "מי מפחד מדודה ג'מימה?" (Who's Afraid of Aunt Jemima?) שיצרה בשנת 1983, "Who's Bad" משנת 1983 ,אשר יצרה כמחווה למייקל ג׳קסון ויצירתה המפורסמת ביותר Tar Beach (Part 1 from the Woman on the Bridge series (1988)) נמנות כיום כקולקציה קבועה של מוזיאון סולומון ר. גוגנהיים.

== פרסומים ==
בשנת 1991 פורסם ספרה הראשון של רינגולד "חוף טאר" (Tar Beach) שזכה מעבר ל-20 פרסים כולל פרס ה Coretta Scott King על ספר הילדים המצויר הטוב ביותר ב 1991. היא הייתה בין המועמדות המובילות לזכייה במדליית קולדקוט. ציור סיפור "חוף טאר" (Tar Beach) המקורי נמצא כאוסף קבוע של מוזיאון סולומון ר. גוגנהיים בניו יורק.<ref name=":0" /> ספרה השני הוא ספר הילדים "Underground Railroad in the Sky" פורסם בשנת 1992 על ידי הוצאת Crown. בשנת 1993, Hyperon Books פרסמו את ספרה "ארוחת ערב אצל דודה קוני". ספרה השלישי המבוסס על השמיכה "The Dinner" שיצרה בשנת 1986.

האוטוביוגרפיה והספר הראשון של קהל מבוגר "טסנו מעל הגשר: זיכרונות פיית רינגולד (Bullfinch 1995; שוחרר בכריכה רכה על ידי הוצאת אוניברסיטת דיוק) (We Flew Over The Bridge: The Memoirs of Faith Ringgold) כמו כן ספר הילדים "החלום שלי על מרטן לותר קינג" (My Dream of Martin Luther King) פורסמו בשנת 1995.<ref name=":3" />

עד למותה כתבה רינגולד ואיירה 17 ספרי ילדים. שני ספריה האחרונים שהתפרסמו הם "מסיבת הרנסאנס של הארלם (הרפר קולינס 2015)" (Harlem Renaissance Party) ו "הגענו לאמריקה" ((We Came to America (Alfred A knopf 2016).<ref name=":0" />

== רשימת פרסומים ==
* Tar Beach. (1991). New York: Crown Publishers
* Aunt Harriet’s Underground Railroad in the Sky. (1992). New York: Crown Publishers
* Dinner at Aunt Connie’s House. (1993). New York: Hyperion Books
* We Flew Over the Bridge: The Memoirs of Faith Ringgold. (1995). New York: Little, Brown and Company
* My Dream of Martin Luther King. (1995). New York: Crown Publishers
* Talking to Faith Ringgold. (1995). New York: Crown Publishers
* 7 Passages to Flight. (1995). San Diego, California: Brighton Press
* Bonjour Lonnie. (1996). New York: Hyperion Books
* The Invisible Princess. (1998). New York: Crown Books for Young Readers
* If a Bus Could Talk: The Story of Rosa Parks. (1999). New York: Simon & Schuster
* Cassie’s Colorful Day. (1999). New York: Crown Books for Young Readers
* Counting to Tar Beach. (1999). New York: Crown Books for Young Readers
* Cassie’s Word Quilt. (2001. New York: Crown Books for Young Readers
* Oh Holy Night. (2004). New York: HarperCollins<ref name=":3" />

== עבודות בולטות במוזיאונים ==
* American People Series #20: Die (1967). Museum of Modern Art, New York
* Echoes of Harlem (1980). The Studio Museum in Harlem, New York
* Street Story Quilt (1985). Metropolitan Museum of Art, New York
* Tar Beach (Part I from the Woman on a Bridge series) (1988). Solomon R. Guggenheim Museum, New York
* Freedom of Speech, 1990, The Metropolitan Museum of Art, New York, New York
* From the Coming to Jones Road Series: Under a Blood Red Sky (2000). Pasadena City College, Pasadena, CA, California<ref></ref>

==קישורים חיצוניים==

* 
* 
* 

== הערות שוליים ==

קטגוריה:ציירות אמריקאיות
קטגוריה:פסלות אמריקאיות
קטגוריה:פסלים אמריקאים
קטגוריה:אמניות אמריקאיות
קטגוריה:אמנים אמריקאים
קטגוריה:סופרות אמריקאיות
קטגוריה:סופרים אמריקאים
קטגוריה:נשים זוכות פרסים
קטגוריה:ציירים אמריקאים
קטגוריה:בוגרות הסיטי קולג' של ניו יורק
קטגוריה:בוגרי הסיטי קולג' של ניו יורק
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1930
קטגוריה:אמריקאים שנולדו ב-1930
קטגוריה:אמריקאיות שנפטרו ב-2024
קטגוריה:אמריקאים שנפטרו ב-2024